25. október 2022

Henkel prináša na trh bezsilikónové tepelnoregulačné riešenie pre batérie s rýchlym dávkovaním

**Henkel rozširuje svoju ponuku riešení pre výrobcov batérií do elektromobilov o Bergquist TGF 2010 APS**

Düsseldorf – S rýchlo rastúcim dopytom po elektromobiloch hľadajú ich výrobcovia nové spôsoby výroby lepších a bezpečnejších batérií, ktoré umožnia riadenie termálnych rizík a zároveň zvýšia produktivitu a znížia náklady. Ako odborný partner výrobcov originálneho automobilového príslušenstva a súčiastok divízia Henkel Adhesive Technologies prináša inovácie na dosiahnutie týchto cieľov.

 *„Rýchly vývoj smerom k mobilite s nulovými emisiami, predovšetkým elektromobilite, si vyžaduje kontinuálne inovácie, ktoré uspokoja dopyt v tejto oblasti,“* hovorí Stephan Hoefer, riaditeľ globálnej trhovej stratégie pre elektromobilitu v spoločnosti Henkel. *„Tento obrovský trhový potenciál je hnacou silou úsilia spoločnosti Henkel o ďalšie rozšírenie portfólia riešení pre elektromobilitu, najmä v oblasti teplovodivých materiálov.“*

Spoločnosť Henkel teraz uvádza na trh nový produkt z portfólia riešení pre batérie do elektromobilov – Bergquist TGF 2010 APS – novú dvojzložkovú bezsilikónovú tekutú výplň medzier. Nová tepelná výplň vďaka svojim vysokovýkonným tepelnorozptylovým vlastnostiam prispieva k dlhšej životnosti automobilových batérií a zároveň výrobcom pomáha zrýchliť ich výrobu a optimalizovať náklady na údržbu výrobných zariadení. Jej zloženie bez obsahu silikónu eliminuje riziko úniku silikónových výparov, preto nemá negatívne účinky na elektrické spoje alebo povrchy, ktoré sa majú natierať.

Nové riešenie, ktoré spoločnosť Henkel vyvinula v spolupráci so zákazníkmi a dodávateľmi dávkovacích technológií, sa už osvedčilo aj pri nasadení vo výrobe: Jeden z výrobcov originálnych automobilových komponentov potvrdil, že vďaka vysokej rýchlosti dávkovania 80 cm3/sekundu a celkovému času nanášania približne 60 sekúnd, sa mu podarilo zvýšiť dennú kapacitu výroby na 800 akumulátorových batérií na výrobnú linku. Teplotná vodivosť výrobku Bergquist TGF 2010 APS na úrovni 2,0 W/mK zabezpečuje dostatočný tepelný rozptyl. Optimalizované zloženie výplne s nízkymi abrazívnymi vlastnosťami prispieva k jednoduchšej údržbe a menšiemu opotrebovaniu dávkovacích zariadení. Naše nové výplňové riešenie s rýchlym dávkovaním zároveň umožňuje zvýšiť výrobné kapacity liniek bez potreby investícií do dodatočného vybavenia. Nízka deformovateľnosť materiálu umožňuje rýchlu montáž akumulátorových batérií.

 *„Pre nás v spoločnosti Henkel je kľúčové, aby naše produkty a riešenia čo najviac spĺňali potreby našich zákazníkov. Preto sa opierame o naše know-how a technológie, ako aj o úzku spoluprácu s partnermi v rámci celého hodnotového reťazca,“* vysvetľuje Marvin Romberg, riaditeľ obchodného rozvoja elektromobility spoločnosti Henkel pre región EIMEA. *„Bergquist TGF 2010 APS sme vyvinuli tak, aby dokonale spĺňal požiadavky našich zákazníkov na výplne medzier pre batérie, a ukazuje, ako spoločnosť Henkel pri správnom nastavení podporuje masovú výrobu s využitím svojej globálnej partnerskej siete dodávateľov dávkovacích zariadení.“*

Viac informácií nájdete na stránke [www.henkel-adhesives.com/emobility](http://www.henkel-adhesives.com/emobility).

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v mnohých kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2021 dosiahla obrat viac ako 20 mld. eur a upravený prevádzkový zisk približne vo výške 2,7 mld. eur. Henkel zamestnáva 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný cieľ a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

**O spoločnosti Henkel Slovensko**

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne  vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

**Kontakt**

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: zuzana.kanuchova@henkel.com